Dumagetė

Dumagetė () – miestas vidurio Filipinuose, Visajų salyne, Negroso salos pietryčiuose; Rytų Negroso provincijos administracinis centras. Prekybos (išvežama kopra, manilinės kanapės, cukrus) ir keltų uostas prie Mindanao jūros (įeigos į Tanjono sąsiaurį); yra oro uostas, praeina salą juosiantis kelias. Žemės ūkio produkcijos perdirbimas. Puodininkystės, demblių, pintinių pynimo amatai. Kokosų, cukranendrių auginimo regiono prekybos centras.

Dumagetė garsėja kaip svarbus švietimo centras. Veikia Silimano universitetas, 1901 m. įsteigtas presbiterionų. Dėl jo Dumagetė patyrė gana didelę amerikanizaciją. Taip pat veikia Foundation universitetas (įkurtas 1949 m.), valstybinis Rytų Negroso ir katalikų Šv. Pauliaus universitetai, politechnikos institutas. Prie Dumagetės trykšta karštosios mineralinės versmės ir Palimpanono geoterminė elektrinė, į pietus nuo Dumagetės – Tvin Leikso nacionalinis parkas (telkšo vulkaniniai Danao ir Balinsasajao ežerai). Mieste yra Šv. Kotrynos Aleksandrietės katalikų katedra (1776 m.).

 Istorija 
Dumagetė žinoma nuo 1734 m.; miesto teisės suteiktos 1948 m.

 Šaltiniai 

Kategorija:Filipinų miestai